2017ko deialdia - gipuzkoa\nJoseba Iñaki Etxezarreta - Arizmendi\nAdriana Martinez - EuskalTrust\nEMAUS – Elkar Ekinez\nEkimen honen bidez, elkar ezagutzeko eta topatzeko aukera emango duten espazioak sortu nahi dira, a priori nekezak liratekeen loturak ezartzeko. Hala, estereotipoak “deseraikitzen” ez ezik, komunitate inklusiboen eraikuntza sinergikoan ere eragingo dugu. ELKARREKIN EKINEZ pertsonen eta eragileen partaidetza, aktibazioa eta gerturatzea sustatzeko metodologia esperimentatzeko eta sistematizatzeko ariketa gisa ikusten dugu, guztia ere desberdinak errespetatuz, aintzatespena landuz eta eskubideetan arreta ipiniz. Zehazki, honako helburu hauek lortu nahi dira:\nEzagutza eta sorkuntza kolektiboko espazioak eta harremanak sortzea, Gipuzkoako gizarte eragile eta eskualde desberdinen artean eta gizarte bazterkeria arriskuan eta/edo egoeran dauden pertsonekin.\nPertsona orok eduki eta garatu behar dituen gaitasunei balioa ematea eta haiei buruz sentsibilizatzea, garapen pertsonaleko eta sozialeko mekanismo gisa.\nPartaidetza komunitarioa sustatzeko metodologia bat garatzeko gomendioak eta irizpideak proposatzea, gizarteratzea toki esparruan gauzatzeko.\nCLUB DEPORTIVO IBAETA – Elkarbizitzen jakitea\nCarmen Muguruza - IDK GIPUZKOA\nADINKIDE – Pertsona nagusientzako laguntza afektiboa\nProiektu honen bidez, AdinKIDEk zera lortu nahi du, adineko pertsonen ongizatea, arreta berezia ipiniz isolamendu egoeran daudenei edo zailtasun fisikoak dituztenei, laguntasun afektiboa ez ezik aisialdirako eta atsedenerako astia ere eskainiz.\nAdinKIDEk proiektu honen bidez lortu nahi dituen helburu espezifikoak hauek dira:\nLaguntasun afektiboa eskaintzea bakardade sentimenduak bizi dituzten pertsonei, astean behin boluntario baten laguntzarekin, dela euren etxean, dela egoitzetan;\nAdineko pertsona horien partaidetza sustatzea euren beharrizanetara egokitutako jardueren bidez, beren isolamendutik irten eta gizarte sarea zabal dezaten;\nAuzo bizikidetzako espazio berriak sortzea eta babesa eskaintzeko belaunaldiarteko sare berriak eraikitzea, Donostiako auzoetan.\nOier Aranzabal - Zubigune Fundazioa\nGarazi Lopez de Etxezarreta - Engaiatu\nMikel Eguren - Iaddi Basque Lanzadera\nFUNDACIÓN FORMACIÓN TÉCNICA MÁQUINA HERRAMIENTA – FP ingenieritza pasarela\nIxaka Egurbide IMH\nDEBEGESA – Bazterkeria egoeran dauden helduentzako heziketa sarea\nMaider Gogorza Debegesa\nOARSOALDEA – Plasma\nPLASMA – Plaza Sortzaile Mugikorrarekin auzolan kultura bizirik mantentzen duten eragile desberdinen saretzea indartu eta beraien esfortzu eta inplikazioaren bitartez aurrera ateratzen dituzten ekintzen ikusgarritasuna handitzea bilatzen dugu nagusiki. Herritarrei auzolanean egiten dena irisgarri jartzeak bizitzeko filosofia horri zor diogun errekonozimendua emateaz gain, jende gehiago kultura horretara gehitzea ekarriko du. Eta horren ondorioz, noski, gipuzkoar gizartean identifikatzen ditugun hamaika erronka, bereziki sozialei, aurre egiteko gaitasuna irabaziko genuke.\nMetodologia berritzaile, gune ireki edota pertsonen gaitasun sortzailearen garapenaren bitartez, ikaskuntza - arlo desberdinetara zuzendutako ekimenetan lanean dabil PLASMA. Ingurumena, energia eta helduenen zaintza, besteak beste, ardatz izango dituzten topaketetan herritar guztientzat interesgarri eta, batzuetan, arduratsuak diren gaiak sakonki jorratuko ditugu epe ertainean kolektiboki aurpegiz erantzuteko gaitasuna irabazi aldera.\nXabier Sanchez - Oarsoaldea SA\nAZPEITIKO UDALA – “Nirea” nire azoka plaza urbanoa\nNIREA Mahaitik, Elikadura Gobernantza eredua diseinatu.\nNIREA Azoka Plaza urbanoaren antolaketa eta eskaintzaren dinamizazio eredu lana.\nNIREA Zerbitzuak: Lehen sektorea bizirik mantentzeak duen garrantziaren inguruko informazio eta formazioa gure gizartean hedatu, 2017-2018 Agenda antolatuz.\nNIREA Elikagaiak: Gure lehen sektoreak ekoiztutako elikagaiak identifikatu, ezagutu, dastatu eta erosten lagunduko digun bertako “Elikagunea” martxan ipini.\nORQUESTRA – Enpresa konpromisoarentzako oinarriak Gipuzkoan\nNola sortu balio konpartitua enpresa gipuzkoarretan, lurraldearen lehiakortasun sozioekonomikoa hobetzeko? Galdera hau ikerketa proiektuaren ZER galderari lotzen zaio.\nNola sortu enpresaren eta lurraldearen helburuak lerrokatzea sustatuko duten ikerketa interaktiboko prozesuak, lurralderako balio konpartitua sortzeko? Galdera hau ikerketa proiektuaren NOLA galderari lotzen zaio.\nErabaki zentroak Gipuzkoan finkatzea. Eragin zuzena du jasangarritasun sozioekonomikoaren sustapenean.\nEkonomia zirkularra, lurralde jasangarria sustatzeko. Eragin zuzena du ingurumen jasangarritasunaren sustapenean.\nSAIAZ MANKOMUNITATEA – adinekoei autolaguntza komunitarioa\nSAIAZ mankomunitatean ahultasun egoeran dauden adinekoeei laguntzeko autolaguntza komunitarioa, auzo sare eta boluntariotza formula berriak lantzeko prozesu esperimentala da.\nProiektu honek helburu ditu:\nSAIAZ osatzen duten (Bidania-Goiatz, Errezil, Beizama eta Albiztur) udalerrietan ahultasun egoeran bizi diren adinekoen bizitza kalitatea hobetzea herritarrak (eragile zein norbanako) oinarri izango dituen boluntariotza formula berriak sortuz.\nSAIAZen lantzen ditugun formula horiek Gipuzkoan landa eremuan dauden beste eskualde edo herrientzako erreferente eta adibide izatea.\nAhultasun egoeran dauden adinekoen eta beraien gertuko ingurunearen ezagutza sakona lortzea, behar eta erronka konkretuak identifikatzea, landa eremuan bizi izatearen berezitasuna kontutan izanik.\nAdinekoen zaintzaren inguruko ardura kolektiboaren gaineko kontzientzia sortzea, elkartasuna eta gertutasuna bultzatzea.\nIdentifikatutako beharrei erantzuteko formula berritzaileak topatu eta danen artean adostea.\nSAIAZ osatzen duten herrien artean gizarte kohesioa eta komunitate nortasuna indartzea.\nElena Rikondo Saiaz Mankomunitatea\nDONOSTIAKO UDALA – Lkaleak\nLkaleak proiektua baterako sorkuntzako prozesu bat da: adineko pertsonek, komunitateko beste pertsona eta eragile batzuekin batera, gertutasunezko lankidetza mekanismoak eta sareak irudikatuko, diseinatuko eta aktibatuko dituzte, adineko pertsonoi babesa, arreta eta tratu ona bermatuko dizkien giro lagunkoia lortu ahal izateko. Adiskidetasun giro hori funtsezko pieza izango da, haien komunitatearekin duten loturari euts diezaioten.\nProiektuak bi helburu handi izango ditu: batetik, komunitatea aktibatuko duen prozesu bat garatzea, adineko pertsonek euren ingurunearekin lotura gordetzea ahalbidetuko duena, eta, bestetik, ikasitakoa transferitzeko eta proiektua berriro ere errepikatzeko prozesua sistematizatzea, ebaluazioa egin ahal izateko.\nEva Salaberria - Donostiako Udala


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Linea Automatizatuen Eroapena eta Mantentze Lanak (Modulua)" topic_facet:"Fabrikazioaren Automatizazioa (Modulua)" topic_facet:"Industria-robotika (Modulua)" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Fabrikazioaren Automatizazioa (Modulua) Proposatutako gaia: Industria-robotika (Modulua) Generoa / Forma: Interneteko baliabidea\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Lascaux: labar artearen katedrala | Ekainberri\n29 May, 2017\tby arazi\tin Historiaurrea\nEuropan Paleolitoko labar artearen lehen erreferentzietako bat Dordoinako Montignac-en kokaturiko Lascaux haitzuloa da. Vézerè haranean aurkitzen da, mundu osoan Historiaurreko labar arte adierazpen eta bizileku kontzentrazio handienetako bat duen eremuan.\nIrudiak 1940ko irailean aurkitu zituen zakur baten bila kobazulo batean sartu zen mutil talde batek, ikusi zuten lehen margoa bisonte baten aurrean hildako gizaki bat izan zen.\nAdierazpen kopuru itzela gordetzen du, 1.500 grabatu eta 600 margo dokumentatu dira, besteak beste 364 zaldi, 90 orein, uroak, bisonteak, felidoak, txori bat, hartz bat, errinozeronte bat eta gizaki bat, hainbat zeinurekin batera. Bitxikeria moduan, ez da elur oreinik ageri, nahiz eta hau zen beraien elikaduraren oinarria.\nIrudiak duela 17.300-17.000 urte ingurukoak izan daitezke, Madeleine aldiaren hasierakoak, zenbait zaharragoak ere izan daitezkeen arren. Tamaina handiko animalia irudiek erakartzen dute arreta eta parterik ezagunena Zezenen Areto Handia da.\n1948an Lascaux publikoarentzat ireki zen, urtean 1.200 bisitari inguru hartuz. Horrek irudietan sortzen zuen kaltea argi gelditu zen 1956rako, 1963an itxi egin zuten eta margoak jatorrizko egoerara bueltatu, eguneroko jarraipena eginaz.\n1979an UNESCOk Gizateriaren Ondare izendatu zuen, Vézerè haraneko beste zenbait lekurekin batera. 1983an Lascaux II ireki zen, kobazuloko irudi esanguratsuenak jasotzen dituen erreplika.\n2000an kobazuloko aireztatze sistema zaharberritu zen, baina aldaketak espazioaren barne oreka apurtu zuen eta irudiak oso azkar hondatzen hasi ziren, desagertze arrisku larrian jarriz. Horregatik, 2008an UNESCOk Lascaux desagertze arriskuan dauden Gizateriaren Ondare elementuen zerrenda gorrian sartu zuen.


Irutxuloko Hitzaheptatloia Archives - Irutxuloko Hitza\nIgor Legarda Espainiako txapelduna izan da heptatloian\nby Estitxu Zabala\t- Ots 11, 2013\nEspainiako Etorkizuneko Kirolarien Pista Estaliko XXVI. Txapelketa jokatu zuten asteburuan Anoetako Belodromoan. Igor Legarda amaratarrak ekarri zuen albiste onena hirira, izan ere, Realeko atletak urrezko domina lortu zuen heptatloian. Atletismoko zazpi proba batzen ditu heptatloiak; 60 metroko lasterketa, luzera jauzia,...\nIgor Legarda: “Luzera eta altuera jauzia eta hesi-lasterketa dira nire gogokoenak”\nby Estitxu Zabala\t- Ots 29, 2012\nIgor Legarda, Atleta Katalunian jokatutako Espainiako Pista Estaliko Atletismo Txapelketatik heptatloian lortutako brontzezko domina batekin itzuli da Igor Legarda amaratarra. Realarekin, atletismoko proba konbinatuetarako prestatzen hasi zen duela hiru urte Igor Legarda (Amara, 1992). Aurretik, lasterketa...


Aitaren etxeak iraunen du zutik | Politika | Berria\nAitaren etxeak iraunen du zutik\nEmakumea ez dela jaiotzen, egin egiten dela zioen Simone de Beauvoirrek. Sexu-genero sistemaren arabera moldarazten dira rolak: emakume izendatuak otzana behar du, baina ez estuegia; emozionala, baina ez beldurtiegia; espazio publikoan egoteko arazorik ez duena, baina protagonismo handirik ez duena; zaintzailea dena, eta sumintzen ez dena. Feminitatea bestetasunean eraikia izan da. Maskulinitatearen bestetasunean, alegia. Gizona da eredua, benetako izakia; unibertsala. Hori guztia ez dena, berriz, andrea.\nHorregatik, lehendakari diogunean, gizon bat datorkigu burura —horregatik, eta Eusko Jaurlaritzako burua beti izan delako gizonezkoa—; politikaz ari garenean, egiteko manera batzuk irudikatzen ditugu: planta sendokoak, eztabaidarako kementsuak eta «nortasun» handikoak. Baina emakumea egin egiten dela esateaz gain, egin egiten dutela esatea ere ez da astakeria. Are gutxiago, ETB2ko asteazkeneko eztabaidaren aurretik adituen mahaiko aurkezleak Idoia Mendia eta Maddalen Iriarteren janzkeraren gaineko aipua egin zuela aintzat hartuta. Hurrengo orduetan zetorren maskulinitatearen eta feminitatearen performance-aren abisu moduko bat izan zen.\nIrmo ageri zen Iñigo Urkullu jarduneko lehendakari eta EAJko zerrendaburua. Esaten zuenarekiko erabateko sinesmena zuela irudikatu zuen etengabe, baita emandako datuak okerrak zirenean ere. EH Bilduko Iriartek zioen Ordizian (Gipuzkoa) COVID-19arekin 35 kutsatu zirela; eta Urkulluk, ezetz. Tira eta tenka, hitz egiteko eta egoteko moduagatik soilik, egia jeltzaleak zioela zirudien azkenerako. Miren Gorrotxategi Elkarrekin Podemoseko hautagaia ere moztu zuen sarri Urkulluk. Ez, ordea, Joserra Becerra Equokoa eta Carlos Iturgaiz.\nSarean, batek baino gehiagok aipatu zuen Becerrak irabazi zuela eztabaida, bere proposamenak bota zituela, eta kito. Baina horretarako ere behar da «egoteko modu bat», behar dira ziurtasuna eta ausardia. Ezaugarri horiek izan zituen Iturgaizek ere. Bati eta besteari egin zien aurre, nahiz eta gainontzeko hautagaiek jaramonik ez egin. Hitza hartzeko eta eztabaida bereganatzeko arazorik ez zuen izan.\nBestelakoa izan zen andre hautagaien presentzia. Batek irri urduria, besteak ziurtasun gutxi, eta PSEko Mendia non egon zen galdetu zuenik ere izan zen. Kontua ez da, ordea, ongi ala gaizki egin zuten. Kontua da zer irizpideren araberakoak diren eztabaida formatuak, eta zeinentzako den gune erosoa edo arrotza.\nEusko Legebiltzarra izan daiteke astearteko platoaren isla. Inoizko andre legebiltzarkide gehien egon dira joan den legealdian, eta, aurten, hautagaien erdiak dira andreak. Baina politika egiteko eredua feminista ez den bitartean, aitaren etxeak iraunen du zutik, eta Ajuriaenean gizonak segituko du maizter.


Uberan - Euskal Idazleen Elkartea - «Belle époque»en B aldea\n«Belle époque»en B aldea\nDistira eta alderantzia izeneko liburua argitaratu du Joxean Agirrek, Elkar argitaletxearen eskutik.\nDistira eta alderantzia deritzon eleberria argitaratu du Joxean Agirrek idazleak, Elkar argitaletxearen eskutik.\nTrilogia bateko bigarrena\nHainbat nobela kaleratu ditu Agirrek honezkero; azkena, iaz aurkeztu zuen, konfinamendu betean: Nobela errealista bat, Elkarren eskutik hura ere. Agirrek jakinarazi duenez, nobela batetik besterako tarte «deseroso»a arintzeko, gazteentzako trilogia bat sortzea erabaki zuen orain urte batzuk.\nHala, 2018an plazaratu zuen estreinakoa, Ispiluak eta itsasoak, zeinean Maria Garrastazu protagonista, Zestoako bainuetxean lan egiten duen gazteak, Parisera joko baitu. Oraingo honetan, trilogiako bigarren izenburuan, Garrastazu Euskal Herrira itzuliko da, Parisetik Zuberora. Aurreko liburuan bezalaxe, Belle Époque garaian kokatu ditu pertsonaiak egileak; nolanahi ere, garaiko distira ez baizik horren ifrentzua erakutsi nahi izan ditu, izenburuak adierazten duen bezala.\nHalaxe dio sinopsiak:\nOrain hiru urte, elkarrizketa bat egin genion Joxean Agirreri, Ispiluak eta itsasoak liburuaren harira: "Gu oso konplikatuak gara baina pertsona sanoak eta sinpleak gustatzen zaizkigu".


Irekia Eusko Jaurlaritza - Gobierno Vasco :: Eusko Jaurlaritzak eta unibertsitateek webgune bat sortuko dute bakea eta bizikidetzari buruzko edukiak ikasgeletan emateko . (2015-11-17(e)ko Kontseiluan hartutako erabakiaren laburpena)\nEusko Jaurlaritzak eta unibertsitateek…\nErabakia, Euskal Herriko Unibertsitatearekin, Deustuko Unibertsitatearekin eta Mondragon Unibertsitatearekin lankidetza-hitzarmen bat sinatzeko baimena ematen duena, Ahotsak Proiektuaren garapenaren bidez unibertsitate-esparruan bakerako eta bizikidetzarako heziketa sartzeko.\nEusko Jaurlaritzak hiru euskal unibertsitateekin batera, ekimen bat abian jarriko du Bake eta Bizikidetzarako Hezkuntza unibertsitate eremuan ezartzeko, zinea tresna pedagogiko modura erabiliz. Horretarako, webgune bat sortuko da ikus entzunezko edukiekin eta horien gida didaktikoekin, unibertsitateko irakasleek ikasgeletara hori guztia eraman dezaten.\n"Ahotsak" deituriko proiektu hori Jaurlaritzaren Kontseiluak onartu du gaur eta 2014ko urtarrilean Eusko Jaurlaritzak eta hiru euskal unibertsitateek -EHU-UPVak, Deustuko Unibertsitateak eta Mondragon Unibertsitateak- izenpetutako hitzarmenean islatzen da Bakea eta Bizikidetzaren Planean hezkuntza alorrerako aurreikusitako ekimenen barruan.\nProiektu hori abian jartzeko, Bake eta Bizikidetzarako Idazkaritzak unibertsitateen eskura utziko du biktimen testigantzak eta dokumentalak jasotzen dituen ikus entzunezko materiala. Material hori ikus entzunezko hamar euskarri dituen web biltegi batean jasoko da eta Euskadin azken hamarkadetan terrorismoari, indarkeriari, giza eskubideen urraketari eta bakearen eraikuntzari buruz egin dena jasoko du. Euskarri horietako bakoitzak gida didaktiko bat izango du irakasleei ikasgeletan ikus entzunezko material horren gainean lana egiteko aukera emanez.\nHorretaz gain, unibertsitate bakoitzak esperientzia pilotu bat prestatuko du biltegian jasotako hainbat eduki eta gida oinarri hartuta.\nLanak bukatu ondoren Bake eta Bizikidetzarako Idazkaritzak web gunea eta esperientziak pilotuak aurkezteko ardura izango du. Web gune berriaren titularitatea Eusko Jaurlaritzak izango du eta Eskolabakegune espazioaren atal bat izango da.\nRT @baketik: El Gobierno Vasco y las universidades crearán una web con contenidos sobre paz y convivencia @Irekia https://t.co/A4qSFwkGkE\nRT @iusongoni: El Gobierno Vasco y las universidades crearán una web con contenidos sobre paz y convivencia para incorporarlos ... https://…\nEl Gobierno Vasco y las universidades crearán una web con contenidos sobre paz y convivencia para incorporarlos ... https://t.co/dhX7psf3Xt\nEl Gobierno Vasco y las universidades crearán una web con contenidos sobre paz y convivencia @Irekia https://t.co/A4qSFwkGkE\nUnibertsitateek lehendakariari aurkeztu dizkiote Bakegintza eta Bizikidetza planaren barnean jorratutako proiektuak


Vascuencearen Legea arbuiatu zuen EHEk Nafarroako parlamentuaren aurrean\nEHEk elkarretaratzea egin zuen Nafar Parlamentuaren aurrean, bertan Vascuencearen Legearen eztabaida ematen ari zen bitartean. Foru Parlamentuan euskarari Nafarroan jarri beharreko mugez eztabaidatu zen, baina legea bera arbuiatu zuen EHEk, euskararen ofizialtasuna Euskal Herri osorako aldarrikatuz\nIrailaren 24an Nafarroa Garaiko Foru Parlamentuan eman zen Euskararen Legeari buruzko eztabaidaren ondorioz Iruñerriako lau herri eremu mistoan sartzeko aukera zabalik geratu zen. Batek baino gehiagok esango du urrats txiki bat izan zela euskararen normalizazioaren bidean, baina halakorik uste orduko, nondik gatozen eta non gauden ikustea beharrezkoa da, nora goazen jakiteko.\nBehin baino gehiagotan azpimarratu dugu EHEtik euskaldunak bigarren mailako hiritarrak garela legearen aurrean. Nafarroa Garaiari so egiten badiogu, bistan da aipatu afera. Azken mende laurdenean, Nafarroako Gobernuak euskaldunon hizkuntza eskubideen aurkako hainbat eta hainbat eraso eraman ditu aurrera Vascuencearen Legearen itzalpean. Lege honek ezartzen dituen neurriak bidegabeak dira eta euskal hiztunen eskubideak eremuka (euskaldun, misto, erdaldun) sailkatzen ditu. Hala, Iruñetik Noainera 2 km eskas badira ere, ez zaizkigu eskubide berdinak eskaintzen euskaldunoi: batean euskaraz ikasteko eskubidea izan badugu, eta bestean legearen arabera, ez. Hala ere, legea bera nahi duten moduan kudeatu izan dute, eta eremu misto eta euskaldunean Nafar Gobernuaren borondatearen arabera erabaki izan dute eredu euskaldunak ezartzearen afera. Areago, eremu erdaldunean D ereduko eskolak irekiz, Euskararen Legeak euskaldunon hizkuntza eskubideak nafar lurralde osoan errespetatzen direla irudikatu nahi izan dute. Mugimendu horien zergatia bakarra da: euskalgintzak urteetan euskaraz ikasteko, euskara ezagutzeko dugun eskubidea aldarrikatu izan du eta nafar gobernuak ezin izan dio horri muzin egin. Horrek, 23 urte luzez defendatu eta aurrera eraman izan duten legea ez betetzera eraman die, soilik euskalgintzako hainbat erakunde zein herritarren eskaerak isilarazteagatik.\nIrailaren 24ko eztabaida parlamentarioan, euskarari jarri beharreko muga horien gora-beheretan kokatu zuten eztabaida, eta 1986tik hona bazterketaren eta zapalkuntzaren iturri izan den lege horren moldaketaz mintzatu ziren. Eta hor kokatzen da arazo guzti honen gakoa, oinarrian: alderdi eta sentsibilitate ezberdinek legea bera zalantzan jarri eta euskararen normalizazioari eutsiko dioten bideak jorratu baino, euskararen marra gorrien mugetan kokatu zuten ika-mika. Legea izan zuten abiapuntu, euskarari jarri beharreko muga eta trabak adosteko.\nEHEren deialdia babestu zuten 50 lagunek ozen esan zieten parlamentura bertaratu dzren ordezkari politikoei euskarak Euskal Herri osorako behar duela ofizialtasuna, eta hemen ere halaxe diogu: Vascuencearen Legea da, indarrean dauden bestelako hizkuntza politika erasokorrekin batera, euskaldunon hizkuntza eskubideen urratzaile dena eta beraz, errotik aldatu beharrekoa. Euskaldunon hizkuntza eskubideak aitortuko dituen eskenatoki posible bakarra, egungo markoen gaindipena eman, euskararen estatusa aldatu eta Euskal Herri osoan bere ofizialtasuna aldarrikatuko duena da. Bestela, egungo egoera aldatzetik urrun izan eta euskaldunok bigarren mailako herritar izaten jarraituko dugu, ez dugu euskaraz bizitzeko eskubiderik izango eta gure herriko berezko hizkuntza bakarra galbidera eramango dugu.\nLey del Vascuence pikutara! Euskara ofiziala Euskal Herri osoan!


"Euskal dantza ikusgarri bat da ere"\nPhilippe Oyhamburu-rentzat euskal dantza ikusgarri izan daiteke. Fandangoak edo mutxikoak denek emateko gisan dira baina Euskal Herrian bada bertze dantza klase bat ikusgarriari pareka daitekena. Xiberotarrek maskaradak ematen dituztelarik, aitzinetik prestatzen dituzte jendeen aitzinean emateko. Gauza bera gertatzen da Gipuzkoako edo Bizkaiko dantzarientzat eta, nola ez, pastoraletako dantzarien kasuan ere. Bertze galdera bat pausatzen da hor : antzokietan nola aurkeztu dantza herrikoiak, diren bezala ala bertze pausu bat emanez? Hortatik sortu zen baletak egiteko asmoa. Eresoinkak ez zuen urrats hori eman. Oldarra eta Etorki aldiz, baletak sortzen hasi ziren. Ez zen gauza erraza izan, ordu arte ez baitzen horrelakorik.\n© Pirinio Atlantikoetako Departamenduko artxiboak - "Eleketa" programa. 2012 - 19AV31\n"Emazteek beti dantzatu dute!"\nP. Oyhamburuk emazteak sartu ditu bere balletetan, bainan ez edozein dantzatan. Ez Bizkaiko dantzetan, basak baitira. Basak, ez erran-nahi txarrean, bainan erran-nahi ederrean. Bainan ballet batzuetan egiten dute artaxia. Artaxia zangoaren altxatzea da. Bertzenaz, gure herriko sailetan, dantza herrikoietan, Gipuzkoako dantzetan, neskak sarrarazi ditu. Fandangoetan... Nafarroan ere, neskak ari ziren eta ari dira dantzan, beti aritu dira dantzan. Gauza bera da batzuek erraten dutelarik "Eskual Herrian gizonen abesbatzak dira". Gezur haundia da! Hegoaldeko abesbatzak gehienetan mistoak dira.\nPhilippe Oyhamburu. "Eleketa" programa. 2012 © Pirinio Atlantikoetako Departamenduko artxiboak - 19AV31-32\nOldarra: euskal Baletaren sortzea (1945)\nFelipe Oyhamburuk kondatzen digu nola eta zendako Oldarrak sortu zuen euskal baleta, Eresoinka dantza talde eta koru miresgarriaren haritik. Baleta – "ixtorio bat kondatzea dantzari esker" - sortzeko beharra ukan zuen, sendimendu guziak ohizko dantzen bidez soilik ez baitzezazketen adierazi. Baxenabarreko mutxikoak eta jantzi ederrak erakutsi zituen baletetan. Biarritz American Unibertsity, Biarritzen zagon soldado amerikanoen unibertsitatean ezagutu James Gonzalez-en laguntza eta ekarpena baliosa izan zitzaion, bereziki ikusgarriari erritmoa emaiteko.\nPhilippe Oyhamburu. "Eleketa" programa. 2012 © Pirinio Atlantikoetako Departamenduko Artxiboak - 19AV20-21\nNortasun handiko dantza maisua\nDon Segundo Olaeta nortasun handiko pertsona zen. Ez zuen frantsesa ikasi, beti euskaraz ari zen bere seme-alabekin, bizkaieraz. Bazekien jendea manatzen. Harekin, ongi ikasi behar zen, lanean aritu behar zen. Hortan biziki ona zen. Konplimendu guti baina maisu ona. Ez zen dantzari familia batekoa. Musika ikasia zuen, eta ondotik dantza.\nPhilippe Oyhamburu. "Eleketa" programa. 2012 © Pirinio Atlantikoetako Departamenduko Artxiboak - 19AV12\nOlaeta dantza taldeko kideak 1942an\nOlaeta taldeak bi talde bazituen, helduena eta gazteagoena. Handien taldea aski ttipia zela: sei mutiko eta zortzi neska. Olaetako dantzari gehienak Biarritzeko langileak ziren, Urricarriet bikarioak bilduak. Baina horien artean bazagon ere Michel d'Arcangues, markes semea eta ere burges neska batzuk. Jontxu Hillau eta Piarres Landaburu baigorriarrak ziren. Kideen artean, Hegoaldeko iheslariak baziren: Olaetaren seme-alabak, Amilibia, Arriztizibal, Barrenetxea ahizpak…\nPhilippe Oyhamburu. "Eleketa" programa. 2012 © Pirinio Atlantikoetako Departamenduko Artxiboak - 19AV14\n"Besteen gana garamatzan sormena"\nEtorkik bere bigarren garai profesionala bizi izan du 1966an. Pariseko eguneroko biziaz asperturik, erabaki zuten 9 lagunen artean bira bat egitea ikusgarri berri bat emanez, Loire eskualdean egonaldi batean moldatua. Ibili ziren Italian, Yougoslavian, Grezian, Turkian gaindi eta azkenik Libanen. Sei hilabete horiek bitxi izanik ere, urosak izan zirela, dio Felipe Oyhamburuk. Adixkide onak egin zituzten, bereziki Grezian. Ez zuten dirurik irabazi baina pobreagoak ziren eskualde horietan, tokiko jendeen barneko aberastasunaz anitz ikasi zuten.\n© Pirinio Atlantikoetako Departamenduko artxiboak - "Eleketa" programa. 2012 - 19AV27\nPhilippe Oyhamburu 1921ean sortua da, Argelès-Gazosten. Hiru hilabete zituelarik, familia Montevideora joan zen (Uruguai). Biziko lehen zortzi urteak han iragan zituen. 1930ean familia Parisera joan zen. Philippe han bizi izan zen 1939 arte, oporrak Hendaian iraganez, aitaren familian. 1939an hasirik, 1976 arte, Euskal Herriaren, Pariseren eta dantza taldeekin egin zituen biren artean bizi izan zen, Oldarra (1945-1953) eta batez ere Etorki balletekin (1953-1984). Ezagutu zuen lehen taldea, 1942an, Biarritzen, Don Segundo de Olaeta bizkaitar dantza-maisuarena izan zen. Olaeta jauna 1936ko Gerla Zibileko errefuxiatua zen. 1945ean, Olaeta taldea Oldarra bilakatu zen, Philippe haren zuzendari artistikoa bilakaturik. Oldarra balletak 1953an utzi zituen, Etorki balleten sortzeko. Philippe Oyhamburu euskal balleta sortu dutenetarik da, dantza herrikoiaz eta ikusgarrietako dantzaz haratago joanez. Beti konbentzitua da euskal dantza profesionalizatu behar dela eta Euskal Herriak ballet nazional bat behar duela, munduan barna enbaxadore gisa ibiltzeko. Alabaina, Etorki balletak hainbat aldiz profesionalak izan dira (1953-1956; 1966, 1967-1969; 1972, 1976). Etorkiz geroz, Ipar Euskal Herrian ez da gehiago ballet erdi profesionalik. Horrek erakusten du abentura artistiko hori, bere denboran, zein berezia eta ausarta izan zen.\nPhilippe Oyhamburuk dantzari koreografo gisa izan zuen ibilbidea aipatzen du, gehienik, baina koru zuzendaria, idazlea, politikan engaiatua ere izan da (lehenik komunista eta gero abertzalea). Hiru aldiz ezkondurik, hiru alabaren aita da.